علنات وزارة الصحة، بللي 32 من الأطر الطبية والصحية والموظفين فقطاع الصحة تصابو بفيروس كورونا المستجد فشهر مارس. وكشفات الوزارة، فتقرير إحصائي مرحلي ليها حول الوضعية الوبائية مللي بان الفيروس ف2 مارس اللي فات حتى ل31 من نفس الشهر، باللي الأمر كيتعلق بجوج تقاصو فالفضاء المهني فاش كانو كايعالجو مصابين بكورونا، و18 تقاصو من بعد ما تلاقاو بحالة مصابة بالفيروس، و12 تقاصو من بعد ما سافرو لبلاد انتشر فيها الفيروس. وكيقول التقرير، اللي صدراتو الوزارة اليوم الجمعة، بللي 241 من الموظفين فقطاع الصحة كانو تلاقاو بهش الموظفين اللي تقاسو بالفيروس، و120 منهم كايخدمو فسبيطارات كالمرضيتعالجو فيها المصابين بهذ المرض، و176 واحد فيهم تحددو باعتبار أنهم حالات مشتبه فيها، وتوضعو فالحجر الصحي. 
تقرير وزارة الصحة على كورونا فشهر مارس: 32 ديال موظفي قطاع الصحة تقاسو بالفيروس و176 توضعو فالحجر الصحي